39. schôdza NR SR - 4.deň - A. dopoludnia
Dátum: 2025-09-12
Poslanec: Kolíková, Mária (SaS)
Druh vystúpenia: Vystúpenie v rozprave

Vážený pán predsedajúci, vážené dámy poslankyne, vážení páni poslanci, vážený pán minister. Sme tu pri skrátenom legislatívnom konaní, teda bavíme sa vlastne o procese, že tretí konsolidačný balíček má prejsť skráteným legislatívnym konaním. Ja sa pýtam, pán minister, ako sú splnené podmienky podľa zákona. Jednak pre Vás, ako pre člena vlády, pre prerokovanie zákonov v riadnom legislatívnom konaní a samozrejme aj pre parlament. Ja sa pýtam, aká je tu mimoriadna okolnosť a aká je tu mimoriadna situácia. Však keď sa prijímal druhý konsolidačný balíček, tak sa oznamovalo, že bude nasledovať ďalší. To znamená, vy ste už vopred vedeli, že príde ďalší konsolidačný balíček a nielen to. Vy ste veľmi dobre videli, že ten druhý konsolidačný balíček nemá žiadny efekt. Keď my tu máme taký istý dlh, ako sme mali pri druhom konsolidačnom balíčku. To znamená, vy ste veľmi dobre vedeli a videli, že jednoducho tento konsolidačný balíček sem príde a od začiatku roka sme sa o ňom nedozvedeli nič. Osobitne o výdavkoch na strane štátu, kde sa bude šetriť. A my sme sa teraz v septembri, na začiatku schôdze dozvedeli, na vašej tlačovej konferencii, ako bude vyzerať konsolidačný balíček v bodoch, ktorí sa týka ľudí a stále vlastne nevieme a nedozvedeli sme sa od vás viac, ako teraz už v tomto materiáli, potom čo to bolo rýchlo prijaté na vláde, že čo to teda bude znamenať a ja sa naozaj pýtam, pán minister, ako je možné, že vy sem prídete naozaj s takouto drzosťou, že chcete po nás, aby sme v skrátenom legislatívnom konaní tu prijímali konsolidačný balíček, o ktorom ste vopred vedeli, že jednoducho bude potrebné, aby ste sem s ním prišli, aby sme sa od začiatku roka nedozvedeli nič, čo robia jednotliví ministri, aby šetrili na strane štátu. Naopak, ja som sa dozvedela v rámci rezortu justície, že tu stále prichádzajú návrhy, ktoré zvyšujú výdavky na strane justície a zjavne s vašim súhlasom. Ja sa pýtam, ako je možné, ako je možné, že tu vôbec prebieha debata v parlamente o nových výdavkoch na strane štátu. Áno, stiahol sa tu návrh, ktorý súvisel s výsluhovými dôchodkami pre prokurátorov. Stiahol sa nakoniec, ale ja som vás nepočula, vy ste boli ticho. Kde ste boli, prosím vás? Kde ste boli? Kde ste boli? Vôbec vám to nevadilo? Ja som vás nikde nepočula, že by ste mali akúkoľvek námietku k tomu, že vlastne štát na tieto výsluhové dôchodky nemá a pritom už vtedy som sa rozprávala s podpredsedom, ktorý je tu prítomný finančného výboru, že môžeme čakať potom ďalší balík o výsluhových dôchodkoch pre sudcov, že to je proste úplne jasné pre justíciu. Ako je možné, že vítate priechodnosť takýmto ďalším výdavkom na strane štátu? Jednoducho je to výsmech, je to výsmech ľuďom, je to výsmech ľuďom aj a to teraz sa nejedná o to, že aké sú to veľké výdavky, ale politika, viete sami je aj o symbolike. Jednoducho vy sem stále prichádzate s novými výdavkami na strane štátu a potom sem prídete s konsolidačným balíčkom a chcete, aby sme zo dňa na deň vám ho schválili, ktorý je kľúčovo postavený na tom, že vyberiete ďalšie peniaze od ľudí. Ďalšie peniaze od ľudí a ja tu nepočujem naozaj, kde ide štát šetriť. Aké kľúčové zmeny idete urobiť, aby šetril štát? A pritom niektoré veci sa dajú urobiť veľmi jednoducho. Ja vám to poviem na príklade justície. Prečo nezrušíte budovy súdov, ktoré sú viaceré v jednom obvode? Prečo to neurobíte? Minister spravodlivosti to má celé nakreslené. Môže to urobiť. Načo platíme energie, načo platíme budovy, ktoré musíme rekonštruovať? Načo to robíme? Stačí nám jedna budova, kde budú efektívne sudcovia, zamestnanci. Môžete to urobiť a toto by ste si mali pýtať aj od iných členov vlády, aby prišli s reformami, ktoré poskytujú kvalitnú službu a vie na nich šetriť štát, ale ja som tu nič nepočula. Dobre, kľudne môžete povedať, že sa vám táto reforma nepáči, chcete inú. Kľudne, nech sa páči, ale ja sa pýtam, čo idete robiť a zmeniť, aby štát šetril? Lebo ja tu nič také nepočujem. Nie, ja tu mám teraz zákon v parlamente, v ktorom si minister spravodlivosti pýta na jubilejné, jubilejné platy pre sudcov. Áno, počujete dobre, jubilejné platy. Takže my si ideme pýtať od ľudí peniaze, budú mať menej na výplatnej páske každý mesiac, každý mesiac a tu sudcovia, ktorí majú viac ako 12 platov a nekričia, že majú malé platy, nekričia. Tak keď sa dožijú svojich jubileí, tak im dáme ďalší plat. Nie je toto výsmech ľuďom? Toto vám naozaj príde v poriadku? A zjavne vám to vôbec nevadí, lebo to je vládny návrh zákona. Takže vy ste zaňho kľudne odhlasovali na vláde a nevadí vám to. Vám to nevadí. Toto proste jasne ukazuje, že vy nemáte záujem sem prísť s opatreniami, ktoré by sa, s ktorými by sa šetrilo na strane štátu, ale naopak, prichádzate s opatreniami. Najprv s opatreniami, ktorými otvoríte korupcii bránu dokorán na Slovensku a treba to zopakovať, treba to povedať aj tu, pretože osobne vy by ste mali kričať, keď sa tu zhoršia podmienky na to, ktoré, ktoré sú odrádzajúce pre investorov. Veď vy by ste mali kričať, keď sa tu zhoršuje prostredie pre investorov, aby k nám prichádzali. Vy by ste mali kričať, lebo vy veľmi dobre viete, že môžete rozdeľovať iba z toho koláča, ktorý tu tá krajina má. Čím bude väčší ekonomický koláč, tým viac výdavkov štát môže mať, aby jednoducho, keď to všetko pridusíte a ešte urobíte také podmienky, že tu tých investorov odrádzate, tak jednoducho nebudete mať z čoho rozhadzovať peniaze a treba si to pripomínať, že vás nie je počuť, keď sa tu rozhadzujú verejné funkcie. Ako je to možné? Ja si pamätám vládu Ivety Radičovej, keď bol ministrom financií Ivan Mikloš. Veľmi dobre si to pamätám, keď sme mali 15 štátnych tajomníkov. Ja som bola jediná štátna tajomníčka na Ministerstve spravodlivosti a úplne to stačilo, úplne to stačilo a robili sme zásadné zmeny v justícii a úplne to stačilo. A teraz? Máme vyše 30 štátnych tajomníkov na ministerstvách a vám to nevadí, pán minister. Vám toto nevadí a vy sem kľudne prídete drzo s ďalším balíkom a pýtate si peniaze od ľudí. Peniaze od ľudí, pre ktorých to bude znamenať naozaj, pre tie nižšie príjmové skupiny, že budú živoriť. Pre živnostníkov, že nebudú priznávať svoje príjmy. Veď vy to musíte vedieť. Vy to musíte vedieť. Veď sa prepadnú do čiernej ekonomiky alebo jednoducho odídu. Ja si myslím, ja si myslím, že už každý tu na Slovensku pozná ľudí, ktorí mu oznámili, že odchádzajú do zahraničia, že jednoducho neostanú tu. To sú samozrejme šikovní, kvalitní ľudia, ktorí odchádzajú preč, lebo ich tu nebude nič držať. Vy tu vytvárate také prostredie, že sa tu ľuďom neoplatí žiť a každý, kto môže, tak odíde. Či je to zamestnávateľ, alebo je to zamestnanec. Toto tu robíte a nie je tu žiadne opatrenie, ktorým by ktorými by ste tu tých ľudí lákali, aby tu ostali a rovnako v štátnej správe, rovnako v štátnej správe. To musíte veľmi dobre vedieť, že keď tam chcete kvalitných ľudí, potrebujete ich vedieť zaplatiť. To znamená, že keď už teraz viete, že tam idete šetriť, tak je jasné, že tých kvalitných ľudí odtiaľ odrádzate a vy namiesto toho, aby ste rozmýšľali, ako budete na tej strane štátu šetriť, tak prichádzate s balíkom ako z tých ľudí vytiahnete viac peňazí, ale my, keby sme videli, my keby sme videli, že aj vy k tomu tak pristupujete a treba to tu opakovať, povedali to viacerí. Áno., to tie dvojnásobné platy ministrov pri nástupe, jednoducho taká očividná drzost' a že sem vy prídete, že sem vy prídete proste s tou kamennou tvárou a ste v pohode a ste v pohode. Jednoducho obídete zákon, napíšete si paušálne náhrady v čase, kedy viete, že idete do ťažkého obdobia konsolidácie, tak si ako ministri zdvojnásobíte platy, ale spôsobom, ktorý proste bežný človek nevie. Bežný človek platí dane zo svojich príjmov. Tak vy si navýšite proste tú časť, z ktorej sa dane neplatia a potom sem prídete a poviete, treba vyššie dane, treba vyššie odvody, toto zvládnete, aj živnostníci, toto proste musíte zvládnuť, lebo štát je na tom zle, ale vy ste preto symbolicky neurobili nič. Nie. Ešte si na vláde schválite zbytočnú analýzu za 350 000 eur a to tu tiež treba povedať. Vy sa ľuďom vysmievate do očí. Ja som si vypočula potom debatu so šéfom Slovenskej akadémie vied, že keď sa venovali tejto zbytočnej analýze za 350 000 eur, čomu sa nevenovali personálne kapacity? Výskumu rakoviny. Výskumu rakoviny, pán minister. Vy ste proste schválili zbytočnú analýzu za 350 000 eur a namiesto toho, aby ľudia zo Slovenskej akadémie vied sa...